About the Money

«About the Money», ամերիկացի ռեփեր T.I.-ի երգն է, համագործակցությամբ ամերիկացի ռեփեր Յանգ Թագի հետ։ Երգը թողարկվել է 2014 թվականի հունիսի 3-ին, որպես T.I.-ի «Paperwork» անվանումը կրող թվով իններորդ ստուդիական ալբոմի առաջին սինգլ։ Երգը գրվել է T.I.-ի, Յանգ Թագի և London on da Track-ի կողմից, վերջինս նաև երգի պրոդյուսերն է։

Տեսահոլովակ 
Երգի տեսահոլովակը, որի ռեժիսորներն են Քենեդի Ռոտշիլդը և T.I.-ը, ներկայացվել է 2014 թվականի հունիսի 2-ին։ Տեսահոլովակի մի փոքր հատվածում նկարահանվել է ամերիկացի ռեփեր Birdman-ը։

Կենդանի կատարումներ 
2014 թվականի օգոստոսի 8-ին T.I.-ը և Յանգ Թագը երգը կատարել են The Tonight Show Starring Jimmy Fallon հեռուստածրագրի ընթացքում։ Հոկտեմբերի 13-ին T.I.-ը առանց Յանգ Թագի այն կատարել է Jimmy Kimmel Live! հեռուստածրագրի ընթացքում, իսկ մեկ օր անց՝ հոկտեմբերի 14-ին, նրանք միասին երգը կատարել են BET Hip Hop Awards 2014 մրցանակաբաշխության ժամանակ։

Ռեմիքս 
The Breakfast Club ռադիոծրագրի հետ հարցազրույցում, T.I.-ը հայտարարում է, որ երգի պաշտոնական ռեմիքս տարբերակում իրենց մասնակցությունը կունենան նաև ռեփերներ Լիլ Ուեյնը և Յանգ Ջիզին։ Ռեմիքս տարբերակը թողարկվել է 2014 թվականի հոկտեմբերի 24-ին։ Այդ տարբերակում նոր հատվածներով են հանդես գալիս նաև T.I.-ը և Յանգ Թագը։

Հիթ շքերթներ

Թողարկման պատմություն

Ծանոթագրություններ

Արտաքին հղումներ 
 Երգի տեսահոլովակը ՅուԹուբում

2014 սինգլներ
T.I. երգեր
Յանգ Թագի երգեր
2014 երգեր